Zeynəb Hümmətova

**Zeynəb Mübariz qızı Hümmətova** () — Azərbaycanı təmsil edən bədii gimnast, idman ustası, 2015-ci ildən bədii gimnastlardan ibarət Azərbaycan yığmasının heyətinin üzvüdür.

Zeynəb Hümmətova Azərbaycanı 2018, 2020, 2021, 2022, 2023 və 2024-cü illərdə Avropa Çempionatlarında təmsil edib. Nəticədə 2018-ci ildə 1 bürünc medala, 2020-ci ildə 1 gümüş və 2 bürünc medala, 2022-ci ildə 3 bürünc medala, 2023-cü ildə isə 1 qızıl və 1 bürünc sahib olub. Azərbaycanı 2021-ci və 2024-cü illərdə baş tutan Olimpiya Oyunlarında təmsil edib.

Zeynəb Hümmətova həm də 2018, 2019, 2021, 2022 və 2023-cü illərdə Dünya Çempionatında mübarizə aparıb. 2022-ci ildə Sofiya şəhərində baş tutan turnirdə onun da təmsil olunduğu qrup tarixi nəticəyə imza atıb. Darya Sorokina, Güllü Ağalarzadə, Kamilla Əliyeva, Ləman Əlimuradova, Yelizaveta Luzan və Zeynəb Hümmətovadan ibarət qrup 2022-ci il sentyabrın 18-də Bolqarıstanın Sofiya şəhərində baş tutan 39-cu Dünya Çempionatında 3 lent / 2 topla turnirdə 30.750 balla üçüncü pillənin sahibi olmaqla turnirin bürünc medallarına sahib olublar. Bu Azərbaycan idmanı tarixində bədii gimnastların qrup turnirində Dünya Çempionatında əldə olunan birinci və yeganə medaldır.

2023-cü il mayın 21-də isə 39-cu Avropa Çempionatında çıxış edən Darya Sorokina, Güllü Ağalarzadə, Ləman Əlimuradova, Yelizaveta Luzan və Zeynəb Hümmətova ibarət qrup 3 lent / 2 top turnirində 32.150 balla turnirin qalibi olaraq Azərbaycan idmanı tarixində bədii gimnastların qrup turnirdə birinci və yeganə çempionluğu əldə etdi. Bu qrup həm də 2024-cü ilin avqustunda Paris Olimpiadasını beşinci pillədə başa vurmaqla bu idman növü üzrə Azərbaycanın Olimpiya Oyunlarında ən uğurlu çıxışına imza atıb.

Zeynəb Hümmətova Azərbaycan idmanı tarixinin ən titullu bədii gimnastıdır.

## Həyatı
Zeynəb Mübariz qızı Hümmətova 1999-cu il dekabrın 6-da Şəki şəhərində anadan olub. Altı yaşından idmanla məşğul olur. Ocaq İdman Klubunun üzvüdür. Azərbaycan Dövlət Bədən Tərbiyəsi və İdman Akademiyasında (ADBTİA) təhsil alıb.

Subaydır.

## Karyerası
Zeynəb Hümmətova 2015-ci ilin fevralında Macarıstanın Budapeşt şəhərində baş tutan Gracia Cup beynəlxalq turnirində mübarizə apardı. Komanda turnirində Zeynəb Hümmətova üç qızıl medala sahib oldu.

Daha sonra Zeynəb Hümmətova martda baş tutan Birgə Açıq Azərbaycan Çempionatında mübarizə apardı və bürünc medalın sahibi oldu.

### 2018-ci il: İspaniyada Avropa Çempionatının "bürüncü"
2018-ci ildə Zeynəb Hümmətova bədii gimnastlardan ibarət Azərbaycanın əsas qrupunun heyətinə dəvət edildi. Aliyə Paşayeva, Ayşən Bayramova, Diana Doman, Siyana Vasileva və Zeynəb Hümmətovadan ibarət qrupun birinci turniri 24–25 martda Fransanın Tyer şəhərində baş tutan Fransa Qran-Prisi beynəlxalq turniri oldu. Komanda əvvəlcə 3 top / 2 iplə turnirdə mübarizə apardı və qrupun çıxışı referilər tərəfindən 15.050 balla qiymətləndirildi. Daha sonra qrup beş halqa ilə turnirdə çıxış etdi və gimnastların çıxışı 17.050 balla qiymətləndirildi. Bununla da ümumi nəticədə qrup 32.100 balla turnirin bürünc medalına sahib oldu. Həm 3 top / 2 iplə turnirdə, həm də 5 halqa ilə turnirdə təsnifat mərhələsini üçüncü pillədə başa vuran qrup final mərhələsinə vəsiqə qazandı. Komanda əvvəlcə 5 halqa ilə turnirdə mübarizə apardı. Kompozisiyası referilər tərəfindən 18.000 balla qiymətləndirilən qrup turniri dördüncü pillədə başa vurdu. Daha sonra isə qrup 3 top / 2 iplə turnirdə çıxış etdi. Bu səfər də Azərbaycan gimnastları turniri dördüncü pillədə başa vurdu (16.100 balla). Bununla da qrup Fransa Qran-Prisini bir bürünc medalla başa vurdu.

Aliyə Paşayeva, Ayşən Bayramova, Diana Doman, Siyana Vasileva və Zeynəb Hümmətovadan ibarət qrupun növbəti turniri 12–15 apreldə İtaliyanın Pezaro şəhərində baş tutan FIG World Cup beynəlxalq turniri oldu. Komanda əvvəlcə 5 halqa ilə turnirin təsnifat mərhələsində 17.300 balla 8-ci pillənin sahibi oldu və final mərhələsinə vəsiqə qazandı. Daha sonra 3 top / 2 iplə proqramı icra edən qrupun çıxışı referilər tərəfindən 14.150 balla qiymətləndirildi. Bu nəticələrə əsasən qrup mərhələni onuncu pillədə başa vurdu və final mərhələsinə vəsiqə qazana bilmədi. Ümumi nəticədə isə gimnastlar 31.450 balla 15 qrup sırasında turniri 8-ci pillədə başa vurdu. Turnirin növbəti günü beş halqa ilə turnirin final mərhələsi baş tutdu. Kompozisiyası referilər tərəfindən 17.700 balla qiymətləndirilən qrup dördüncü pillənin sahibi oldu. Bununla da qrup turniri medalsız başa vurdu.

Daha sonra Aliyə Paşayeva, Ayşən Bayramova, Diana Doman, Siyana Vasileva və Zeynəb Hümmətovadan ibarət qrup 26–30 apreldə Azərbaycanda baş tutan FIG World Cup beynəlxalq turnirində mübarizə apardı. Beş halqa ilə turnirin təsnifat mərhələsində qrup 17.150 balla altıncı pillənin sahibi oldu və final mərhələsinə vəsiqə qazandı. 3 top / 2 iplə turnirdə isə Azərbaycan gimnastları uğursuz çıxış etdi. Kompozisiyası referilər tərəfindən 14.650 balla qiymətləndirilən qrup nəticədə 8-ci pillənin sahibi oldu və final mərhələsinə vəsiqə qazandı. Bu uğursuz çıxış qrupun ümumi nəticəsinə təsir etdi. Nəticədə Azərbaycan təmsilçiləri 31.800 balla turniri yeddinci pillədə başa vurdu. Növbəti gün isə ayrı-ayrı alətlər üzrə final mərhələsi baş tutdu. Komanda əvvəlcə beş halqa ilə turnirində mübarizə apardı. Kompozisiyası referilər tərəfindən 17.600 balla qiymətləndirilən qrup nəticədə turnirin üçüncü pillədə başa vurdu və bürünc medalların sahibi oldu. Daha sonra qrup 3 top / 2 iplə turnirdə çıxış etdi. Komandanın bu çıxışı 16.650 balla qiymətləndirildi və qrup turniri beşinci pillədə başa vurdu.

Aliyə Paşayeva, Ayşən Bayramova, Diana Doman, Siyana Vasileva və Zeynəb Hümmətovadan ibarət qrupun Avropa Çempionatından əvvəl son sınağı 11–14 mayda Portuqaliyanın Portimao şəhərində baş tutan FIG World Challenge Cup beynəlxalq turniri idi. Komanda əvvəlcə beş halqa ilə turnirin təsnifat mərhələsində mübarizə apardı. Qrupun çıxışı referilər tərəfindən 16.900 balla qiymətləndirildi və qrup sadəcə Çin gimanstlarından geri qaldı. Daha sonra qrup 3 top / 2 iplə turnirdə çıxış etdi. Kompozisiyası referilər tərəfindən 16.750 balla qiymətləndirilən qrupu nəticədə mərhələni dördüncü pillədə başa vurdu. Ümumi nəticədə isə qrup 33.650 balla turnirin bürünc medalına sahib oldu. Turnirin növbəti günü ayrı-ayrı alətlər üzrə final mərhələsi baş tutdu. Komanda əvvəlcə beş halqa ilə turnirdə mübarizə apardı. Nəticədə Azərbaycan gimnastlarının çıxışı 19.100 balla qiymətləndirildi və bu nəticələrə əsasən qrup sadəcə Çin təmsilçilərindən geri qalaraq turniri gümüş medalla başa vurdu. Daha sonra qrup 3 top / 2 iplə proqramı icra etdi. Komandanın çıxışı referilər tərəfindən 18.500 balla qiymətləndirildi və nəticədə qrup turnirin qızıl medalına sahib oldu. Bununla da Azərbaycan gimnastları turniri bir qızıl, bir gümüş və bir bürünc medalla başa vurdu.

2018-ci ilin birinci nüfuzlu turniri 1–4 iyunda İspaniyanın Qvadalaxara şəhərində baş tutan Avropa Çempionatı oldu. Bu turnirdə Azərbaycanı Aliyə Paşayeva, Ayşən Bayramova, Diana Doman, Siyana Vasileva və Zeynəb Hümmətovadan ibarət qrup təmsil etdi. Komanda əvvəlcə beş halqa ilə turnirdə çıxış etdi. Kompozisiyası referilər tərəfindən 17.200 balla qiymətləndirildi. Bu nəticələrə əsasən Azərbaycan gimnastları mərhələni onuncu pillədə başa vurdu və final mərhələsinə vəsiqə qazana bilmədi. Daha sonra qrup 3 top / 2 iplə proqramı icra etdi. Komandanın çıxışı 18.500 balla qiymətləndirildi və qrup bu nəticələrə əsasən beşinci pillənin sahibi olaraq final mərhələsinə vəsiqə qazandı. Ümumi nəticədə isə qrup 35.700 balla turniri yeddinci pillədə başa vurdu. Növbəti gün ayrı-ayrı alətlər üzrə final mərhələləri baş tutdu. Azərbaycan gimnastları sadəcə 3 top / 2 iplə turnirin final mərhələsində mübarizə apardı. Proqramın icrası referilər tərəfindən 21.550 balla qiymətləndirildi. Bu nəticələrə əsasən Azərbaycan qrupu Bolqarıstan və İtaliya təmsilçilərindən geri qalaraq turniri üçüncü pillədə başa vurdu və Avropa Çempionatının bürünc medalına sahib oldu. Bu turnirin nəticələrinə əsasən həm də Azərbaycan qrupu 2019-cu ilin iyununda Belarusda baş tutacaq II Avropa Oyunlarına lisenziyaya sahib oldu.

Avropa Çempionatından sonra qrupun birinci turniri 16–20 avqustda Belarusda baş tutan FIG World Challenge Cup beynəlxalq turniri oldu. Komanda əvvəlcə 5 halqa ilə turnirin təsnifat mərhələsində mübarizə apardı. Qrupun çıxışı referilər tərəfindən 18.350 balla qiymətləndirildi və bu nəticəyə əsasən qrup mərhələni yeddinci pillədə başa vuraraq final mərhələsinə vəsiqə qazandı. Daha sonra Azərbaycan gimnastları 3 top / 2 iplə proqramı icra etdi. Bu səfər qrupun çıxışı referilər tərəfindən 19.200 balla qiymətləndirildi və qrup yeddinci pillənin sahibi olaraq final mərhələsinə vəsiqə qazandı. Ümumi nəticədə isə qrup 37.550 balla turniri 8-ci pillədə başa vurdu Turnirin növbəti günü ayrı-ayrı alətlər üzrə final mərhələləri baş tutdu. Komanda əvvəlcə beş halqa ilə turnirdə mübarizə apardı. Kompozisiyası referilər tərəfindən 19.800 balla qiymətləndirilən qrup turniri altıncı pillədə başa vurdu. Daha sonra qrup 3 top / 2 iplə turnirdə proqramı icra etdi. Komandanın çıxışı bu səfər 19.700 balla qiymətəndirildi və qrup turniri beşinci pillədə başa vurdu.

Aliyə Paşayeva, Ayşən Bayramova, Diana Doman, Siyana Vasileva və Zeynəb Hümmətovadan ibarət qrupun növbəti turniri 24–26 avqustda Rusiyanın Kazan şəhərində baş tutan FIG World Challenge Cup beynəlxalq turniri oldu. Komanda əvvəlcə beş halqa ilə turnirin təsnifat mərhələsində çıxış etdi. Kompozisiyası 17.000 balla qiymətləndirilən qrup nəticədə final mərhələsinə vəsiqə qazana bilmədi. 3 top / 2 pilə turnirdə isə qrupu çıxışı 18.750 balla qiymətləndirildi və nəticədə Azərbaycan gimnastları mərhələni yeddinci pillədə başa vuraraq final mərhələsinə vəsiqə qazandı. Ümumi nəticədə isə qrup 37.450 balla turniri doqquzuncu pillədə başa vurdu. Turnirin növbəti günü isə ayrı-ayrı alətlər üzrə final mərhələsi baş tutdu. 3 top / 2 pilə proqramı icra edən qrupun çıxışı referilər tərəfindən 19.750 balla qiymətləndirildi. Bu nəticələrə əsasən qrup turniri yeddinci pillədə başa vurdu.

2018-ci ilin əsas turniri 10–16 sentyabrda Bolqarıstanın Sofiya şəhərində baş tutan Dünya Çempionatı oldu. Azərbaycanı Aliyə Paşayeva, Ayşən Bayramova, Diana Doman, Siyana Vasileva və Zeynəb Hümmətovadan ibarət qrup təmsil etdi. Komanda əvvəlcə beş halqa ilə turnirdə mübarizə apardı. Qrupun çıxışı referilər tərəfindən 19.200 balla qiymətləndirildi və bu nəticəyə əsasən qrup təsnifat mərhələsini yeddinci pillədə başa vuraraq final mərhələsinə vəsiqə qazandı. Daha sonra gimnastlar 3 top / 2 iplə proqramı icra etdi. Qrupun çıxışı bu səfər 19.900 balla qiymətləndirildi. Komanda bu turnirdə mərhələni altıncı pillədə başa vuraraq final mərhələsinə vəsiqə qazandı. Komandanın ümumi turnirdə nəticəsi isə 39.100 balla yeddinci pillənin sahibi oldu. Turnirin növbəti günü isə ayrı-ayrı alətlər üzrə final mərhələsi baş tutdu. Komanda əvvəlcə beş halqa ilə turnirdə mübarizə apardı. Qrupun çıxışı referilər tərəfindən 20.100 balla qiymətləndirildi. Nəticədə qrup turniri beşinci pillədə başa vurdu. Daha sonra Azərbaycan gimnastları 3 top / 2 iplə proqramı icra etdi. Nəticədə qrup 20.400 balla turniri yeddinci pillədə başa vurdu.

Aliyə Paşayeva, Ayşən Bayramova, Diana Doman, Siyana Vasileva və Zeynəb Hümmətovadan ibarət qrup 2018-ci ili bir qızıl, bir gümüş və dörd bürünc medalla başa vurdu. "Sportsman" jurnalının versiyasına görə bu qrup "İlin Komandası" seçildi.

### 2019-cu il: Doğma divarlarda Dünya Çempionatı və lisenziya
Aliyə Paşayeva, Ayşən Bayramova, Diana Əhmədbəyli , Siyana Vasileva və Zeynəb Hümmətovadan ibarət qrupun 2019-cu ildə birinci turniri 30–31 martda Fransanın Tyer şəhərində baş tutan FIG Fransa Qran-Prisi beynəlxalq turniri oldu. Komanda əvvəlcə 5 topla turnirdə çıxış etdi. Kompozisiyası referilər tərəfindən 18.950 balla qiymətləndirilən qrup mərhələni doqquzuncu pillədə başa vurdu. Daha sonra qrup 3 lent / 2 gürzlə proqramı icra etdi. Nəticədə qrup 21.300 balla mərhələni dördüncü pillədə başa vurdu. Ümumi nəticədə isə qrup 40.250 balla dördüncü pillənin sahibi oldu. Turnirin növbəti günü isə ayrı-ayrı alətlər üzrə final mərhələsi baş tutdu. Azərbaycan gimnastları 3 lent / 2 gürzlə turnirdə mübarizə apardı. Komandanın çıxışı referilər tərəfindən 23.950 balla qiymətləndirildi. Bu nəticələrə əsasən qrup turnirin gümüş medalına sahib oldu.

Komandanın növbəti turniri 5–8 apreldə İtaliyanın Pezaro şəhərində baş tutan FIG World Cup beynəlxalq turniri oldu. Qrup əvvəlcə 5 topla proqramı icra etdi. Çıxışı uğursuz olan qrup 21.600 balla təsnifat mərhələsini onuncu pillədə başa vurdu və final mərhələsinə vəsiqə qazana bilmədi. Daha sonra gimnastlar 3 lent / 2 gürzlə turnirdə mübarizə apardı. Kompozisiyası referilər tərəfindən 23.600 balla qiymətləndirilən qrup mərhələni altıncı pillədə başa vurdu və final mərhələsinə vəsiqə qazandı. Ümumi nəticədə isə Azərbaycan təmsilçiləri 45.200 balla 18 qrup arasında turniri 8-ci pillədə başa vurdu. Növbəti gün isə ayrı-ayrı alətlər üzrə final mərhələsi baş tutdu. Azərbaycan qrupu sadəcə 3 lent / 2 gürzlə turnirdə mübarizə apardı, amma bu səfər də qrup uğursuz çıxış etdi və 19.100 balla 8 qrup sırasında sonuncu, 8-ci pillənin sahibi oldu.

Daha sonra qrup 26–28 apreldə Azərbaycanda baş tutan FIG World Cup beynəlxalq turnirində mübarizə aparmalı idi, amma qrupun əsas üzvü Siyana Vasilevanın turnirin startına bir neçə gün qala zədələnməsi bədii gimnastlardan ibarət Azərbaycan yığmasının baş məşqçisi Mariana Vasilevanı çətin vəziyyətə saldı. Komandaya yeni üzvün cəlb edilməsi qrupun çıxışına mənfi təsir göstərə bilərdi. Buna görə də qrupun turnirdə çıxış eləməməsi qərara alındı.

2019-cu ilin birinci nüfuzlu turniri 20–30 iyunda Belarusda baş tutan II Avropa Oyunları oldu. Apreldə zədələnən Siyana Vasilevanın zədəsi ciddi olduğuna görə qrupa yeni üzv cəlb edildi. Bu 16 yaşlı Darya Sorokina idi. II Avropa Oyunlarında Azərbaycanı Aliyə Paşayeva, Ayşən Bayramova, Darya Sorokina, Diana Əhmədbəyli və Zeynəb Hümmətovadan ibarət qrup təmsil etdi. Komanda əvvəlcə 5 topla turnirdə çıxış etdi. Komandanın çıxışı referilər tərəfindən 20.700 balla qiymətləndirildi və bu nəticəyə əsasən qrup yeddinci pillədə qərarlaşdı. Daha sonra qrup 3 halqa / 2 gürzlə proqramı icra etdi. Komanda bu səfər 24.275 balla altıncı pillədə qərarlaşdı. Ümumi nəticədə isə gimnastlar 44.975 balla 8 qrup sırasında Avropa Oyunlarını altıncı pillədə başa vurdu. Turnirdə ayrı-ayrı alətlər üzrə final mərhələsi baş tutmadı və təsnifat mərhələsinin nəticələri əsas alındı. Nəticədə qrup II Avropa Oyunlarını medalsız başa vurdu.

Avropa Oyunlarında sonra qrup 16–18 avqustda Belarusda baş tutan FIG World Challenge Cup beynəlxalq turnirində mübarizə apardı. Komanda 5 topa ilə proqramın icrasında uğursuz çıxış etdi və 25.650 balla təsnifat mərhələsini doqquzuncu pillədə başa vuraraq final mərhələsinə vəsiqə qazana bilmədi. 3 halqa / 2 gürzlə turnirdə Azərbaycan təmsilçiləri üçün uğursuz oldu. Komanda 25.500 balla doqquzuncu pillənin sahibi oldu və final mərhələsinə vəsiqə qazana bilmədi. Ümumi nəticədə isə gimnastlar 51.150 balla turniri doqquzuncu pillədə başa vurdu.

Aliyə Paşayeva, Ayşən Bayramova, Darya Sorokina, Diana Əhmədbəyli və Zeynəb Hümmətovadan ibarət qrupun növbəti turniri 22–25 avqustda Rumıniyanın Kluj şəhərində baş tutan FIG World Cup beynəlxalq turniri oldu. Komanda əvvəlcə 5 topla turnirdə çıxış etdi və 24.450 balla üçüncü pillənin sahibi olaraq final mərhələsinə vəsiqə qazandı. Daha sonra qrup 3 halqa / 2 gürzlə proqramı icra etdi. Kompozisiyası referilər tərəfindən 25.400 balla qiymətləndirilən qrup mərhələni birinci pillədə başa vurdu. Ümumi nəticədə isə Azərbaycan təmsilçiləri 49.850 balla turnirin gümüş medalına sahib oldu. Turnirin növbəti günü ayrı-ayrı alətlər üzrə final mərhələsi baş tutdu. Komanda əvvəlcə 5 topla proqramı icra etdi. Komandanın çıxışı 26.100 balla qiymətləndirildi və bu nəticəyə əsasən qrup turniri gümüş medalla başa vurdu. 3 halqa / 2 gürz turnirində də gimnastlar uğurla çıxış etdi və 24.650 balla turnirin bürünc medalına sahib oldu.

İlin əsas turniri 16–22 sentyabrda Azərbaycanda baş tutan bədii gimnastların 37-ci Dünya Çempionatı oldu. Bu turnir həm də 2020-ci ildə baş tutacaq Olimpiya Oyunlarında lisenziya verirdi. Bu turnirdə Azərbaycanı Aliyə Paşayeva, Ayşən Bayramova, Darya Sorokina, Diana Əhmədbəyli və Zeynəb Hümmətovadan ibarət qrup təmsil etdi. Komandaın əsas məqsədi olimpiya lisenziyasına sahib olmaq idi. Bunun üçün qrup ümumi nəticədə top-5-də qərarlaşmalı idi. Komanda əvvəlcə 5 topla turnirdə çıxış etdi. Kompozisiyası referilər tərəfindən 26.400 balla qiymətləndirilən qrup doqquzuncu pillədə qərarlaşdı. Daha sonra qrup 3 halqa / 2 gürzlə proqramı icra etdi. Komandanın çıxılışı 26.700 balla qiymətləndirildi və bu nəticəyə əsasən qrup yeddinci pillədə qərarlaşdı. Ümumi nəticədə isə Azərbaycan təmsilçiləri 53.100 balla turniri 24 qrup arasında 8-ci pillədə başa vurdu. Yaponiya Olimpiya Oyunlarının ev sahibi olduğuna görə, Rusiya, Bolqarıstan və İtaliya nümayəndələri isə olimpiya lisenziyasını hələ 2018-ci il Dünya Çempionatında təmin etdiyinə görə olimpiya lisenziyası Belarus, İsrail, Çin və Ujrayna gimnastlarına verildi. Bununla da Azərbaycan gimnastları 12 ildən sonra Olimpiya Oyunlarının qrup turnirində təmsil olunmaq hüququna sahib oldu. Turnirin növbəti günü isə 3 halqa / 2 gürz turnirində final mərhələsi baş tutdu. Komandanın bu turnirdə çıxışı 26.450 balla qiymətləndirildi və qrup yeddinci pillənin sahibi oldu.

### 2020-ci il: Avropa Çempionatında gümüş medal
2020-ci ilin əsas turniri avqustda Yaponiyada baş tutmalı olan XXXII Yay Olimpiya Oyunları idi. Olimpiadada mübarizə aparmaq üçün lisenziyalar 2019-cu ilin sentyabrında Azərbaycanda baş tutan Dünya Çempionatında verildi. Həmin tunirdə mübarizə aparan Aliyə Paşayeva, Ayşən Bayramova, Darya Sorokina, Diana Əhmədbəyli və Zeynəb Hümmətovadan ibarət qrup nəticələrə əsasən olimpiya lisenziyasına sahib oldu.

2020-ci ilin əvvəlindən bütün dünyanın COVID-19 pandemiyası cənginə aldı. Martın 24-də Beynəlxalq Olimpiya Komitəsi (BOK) tərəfindən XXXII Yay Olimpiya Oyunlarının təxirə salınması barədə qərar qəbul etdi. Həmçinin 20–24 mayda Kiyev şəhərində baş tutmalı olan Avropa Çempionatı da təxirə salındı. Bundan sonra olimpiadada debüt üçün daha bir il gözləməli olan Azərbaycanın əsas yığmasının bir sıra — Aliyə Paşayeva, Ayşən Bayramova və Diana Əhmədbəylinin yığmadan uzaqlaşdı. Bundan sonra bədii gimnastlardan ibarət Azərbaycan yığmasının baş məşqçisi Mariana Vasileva tərəfindən yeni qrup formalaşdırıldı. Köhnə qrupun heyətindən sadəcə Darya Sorokina və Zeynəb Hümmətova yeni qrupun heyətində də yer aldı. Qrupun digər üzvləri isə gənclərdən ibarət qrupun əsas üzvləri Ləman Əlimuradova, Məryəm Səfərova və Yelizaveta Luzan oldu.

Təxirə salınan Avropa Çempionatının 26–30 noyabrda Kiyev şəhərində baş tutması qərara alındı. Bu turnirdə Azərbaycanı Darya Sorokina, Ləman Əlimuradova, Məryəm Səfərova, Yelizaveta Luzan və Zeynəb Hümmətovadan ibarət qrup təmsil etdi. Komanda əvvəlcə 5 topla turnirin təsnifat mərhələsində mübarizə apardı. Kompozisiyası referilər tərəfindən 34.600 balla qiymətləndirilən qrup təsnifat mərhələsini altı qrup sırasında birinci pillədə başa vurdu və final mərhələsinə vəsiqə qazandı. Bu həm də ümumi turnirdə Azərbaycan yığmasının medal şanslarını artırdı. 3 halqa / 4 gürz turnirində isə qrupun çıxışı referilər tərəfindən 31.700 balla qiymətləndirildi. Bu nəticələrə əsasən Azərbaycan təmsilçiləri altı qrup arasında sadəcə İsrail (33.475 bal) gimnastlarından geri qaldı. Bu nətilərə əsasən Azərbaycan qrupu bu turnirin də final mərhələsinə vəsiqə qazandı. Ümumi turnirdə isə Darya Sorokina, Ləman Əlimuradova, Məryəm Səfərova, Yelizaveta Luzan və Zeynəb Hümmətovadan ibarət qrup 66.300 balla Avropa Çempionatının gümüş medalına sahib oldu. Turnirin qalibi isə 67.575 balla İsrail gimnastları oldu. Həmçinin Azərbaycan gimnastları altı ildən sonra birinci dəfə qrup turnirində Avropa Çempionatının medalına sahib oldu. Avropa Çempionatında həmçinin gənclər və seniorlardan ibarət qrupların nəticələrinin cəminə əsasəndə medallar verildi. Bu nəticələrə əsasən gənclərdən və seniorlardan ibarət Azərbaycan qrupu turnirin bürünc medallarına sahib oldu. Daha sonra Azərbaycan qrupu ayrı-ayrı alətlər üzrə final mərhələlərində mübarizə apardı. Qrup əvvəlcə 5 halqa ilə turnirin final mərhələsində çıxış etdi. Kompozisiyası referilər tərəfindən 31.450 balla qiymətləndirilən Azərbaycan təmsilçiləri nəticələrə əsasən altı qrup sırasında dördüncü pillənin sahibi oldu. Turnirin sonunda Azərbaycan qrupu 3 halqa / 4 gürz turnirinin final mərhələsində mübarizə apardı. Referilər tərəfindən çıxışı 30.650 balla qiymətləndirilən qrup nəticələrə əsasən Avropa Çempionatının bürünc medalına sahib oldu.

### 2021-ci il: Olimpiya Oyunlarında mübarizə
2021-ci ildə də bədii gimnastlardan ibarət Azərbaycan yığmasının əsas qrupu Darya Sorokina, Ləman Əlimuradova, Məryəm Səfərova, Yelizaveta Luzan və Zeynəb Hümmətovadan ibarət oldu. Bu qrupun birinci turniri 26–28 martda Bolqarıstanın Sofiya şəhərində baş tutan FIG World Cup beynəlxalq turniri oldu. Turnirin birinci günü qup beş topla turnirdə mübarizə apardı. Kompozisiyası referilər tərəfindən 37.450 balla qiymətləndirilən qrup nəticələrədə əsasən 11 qrup sırasında üçüncü pillədə qərarlaşdı və final mərhələsinə vəsiqə qazandı. Üç halqa / dörd gürz turnirinin təsnifat mərhələsində isə qrupun çıxışı 33.500 balla qiymətləndirildi. Bu nəticələrə əsasən Azərbaycan təmsilçiləri 11 qrup sırasında dördüncü pillənin sahibi oldu və bu turnirin də final mərhələsinə vəsiqə qazandı. Ümumi nəticədə isə Darya Sorokina, Ləman Əlimuradova, Məryəm Səfərova, Yelizaveta Luzan və Zeynəb Hümmətovadan ibarət qrup 70.950 bal topladı. Bu nəticələrə əsasən Azərbaycan qrupu sadəcə Bolqarıstan təmsilçilərindən (84.350) geri qaldı və turnirin gümüş medalına sahib oldu. Turnirin növbəti günü ayrı-ayrı alətlərdə final mərhələsi baş tutdu. Azərbaycan qrupu əvvəlcə beş topla turnirdə mübarizə apardı. Bu turnirdə qrup uğursuz çıxış etdi və 26.400 balla 8 qrup sırasında sonuncu, 8-ci pillədə qərarlaşdı. Üç halqa / dörd gürz turnirinin final mərhələsində isə Azərbaycan qrupunun çıxışı referilər tərəfindən 33.450 balla qiymətləndirildi. Bu nəticələrə əsasən qrup turnirin bürünc medalına sahib oldu.

İlin növbəti nüfuzlu turniri 6–10 mayda Azərbaycanda baş tutan FIG World Cup beynəlxalq turniri oldu. Bu turnirdə də Azərbaycan qrupunun heyəti Darya Sorokina, Ləman Əlimuradova, Məryəm Səfərova, Yelizaveta Luzan və Zeynəb Hümmətovadan ibarət idi. Komanda əvvəlcə beş topla turnirin təsnifat mərhələsində mübarizə apardı. Qrupun çıxışı referilər tərəfindən 43.000 balla qiymətləndirildi. Bu nəticələrə əsasən Azərbaycan təmsilçiləri 11 qrup sırasında üçüncü pillənin sahibi oldu və final mərhələsinə vəsiqə qazandı. Üç halqa / dörd gürz turnirində isə qrup 38.850 balla 11 qrup sırasında dördüncü pillənin sahibi oldu. Bu nəticələrə əsasən Azərbaycan gimnastları final mərhələsinə vəsiqə qazansa da, ümumi nəticədə medal qazana bilmədi. Komanda ümumi nəticədə turniri 81.850 balla 11 qrup sırasında dördüncü pillədə başa vurdu. Turnirin növbəti günü ayrı-ayrı alətlərdə final mərhələsi baş tutdu. Azərbaycan gimnastları əvvəlcə beş topla turnirin final mərhələsində çıxış etdi. Kompozisiyası referilər tərəfindən 44.000 balla qiymətləndirilən qrup turniri üçüncü pillədə başa vurdu və bürünc medalın sahibi oldu. Daha sonra qrup üç halqa / dörd gürz turnirinin final mərhələsində mübarizə apardı. Nəticədə Azərbaycan gimnastları turniri 37.600 balla 8 idmançı sırasında beşinci pillədə başa vurdu. Bununla da Azərbaycan qrupu turniri cəmi bir bürünc medalla başa vurdu.

İlin birinci nüfuzlu turniri 8–14 iyunda Bolqarıstanın Varna şəhərində baş tutan Avropa Çempionatı oldu. Bu turnirdən əvvəl bədii gimnastlardan ibarət Azərbaycan yığmasının baş məşqçisi Mariana Vasileva qrupun heyətində əvəzləmə etdi. Məryəm Səfərova qrupun heyətindən çıxarıldı və qrupa Nərminə Səmədova daxil edildi. Nərminə Səmədova heç bir zaman qrup turnirlərdə çıxış eləməmişdi. Səmədova 2014–2019-cu illərdə fərdi turnirlədə çıxış eləmişdi və bir-sıra beynəlxalq turnirlərdə medallara sahib olmuşdu.

Darya Sorokina, Ləman Əlimuradova, Nərminə Səmədova, Yelizaveta Luzan və Zeynəb Hümmətovadan ibarət qrupun birinci turniri Avropa Çempionatı oldu. Komanda əvvəlcə çempionatın təsnifat mərhələsində mübarizə apardı. Beş topla turnirdə çıxışı referilər tərəfindən 41.750 balla qiymətləndirilən qrup nəticələrə əsasən 18 qrup sırasında yeddinci pillədə qərarlaşdı və final mərhələsinə vəsiqə qazandı. 3 halqa / 2 gürz turnirində isə qrup uğurla çıxış etdi. Kompozisiyası refeirilər tərəfindən 40.475 balla qiymətləndirilən qrup nəticələrə əsasən dördüncü pillənin sahibi oldu və final mərhələsinə vəsiqə qazandı. Beş topla turnirin çıxışı uğursuz olduğuna görə bu ümumi nəticəyə ciddi təsir etdi. Nəticədə Azərbaycan təmsilçiləri 82.225 balla 18 qrup sırasında yeddinci pillənin sahibi oldu. Turnirin növbəti günü ayrı-ayrı alətlərdə final mərhələsi baş tutdu. Komanda əvvəlcə beş topla turnirin final mərhələsində çıxış etdi. Kompozisiyası referilər tərəfindən 43.700 balla qiymətləndirilən Azərbaycan təmsilçiləri nəticələrə əsasən turniri altıncı pillədə başa vurdu. 3 halqa / 2 gürz turnirində də qrup medala sahib ola bilmədi. Komandanın çıxışı referilər tərəfindən 41.750 balla qiymətləndirilən qrup nəticələrə əsasən turnrii dördüncü pillədə başa vurdu. Bununla da qrup Avropa Çempionatını medalsız başa vurdu.

**XXXII Yay Olimpiya Oyunları**

İyulun 8-də bədii gimnastlardan ibarət Azərbaycan yığmasının məşqçiləri tərəfindən 15 gün sonra baş tutacaq XXII Yay Olimpiya Oyunlarında mübarizə aparacaq heyəti açıqlandı. Heyətə Darya Sorokina, Ləman Əlimuradova, Nərminə Səmədova, Yelizaveta Luzan və Zeynəb Hümmətova] daxil edildi.

Olimpiadadan əvvəl Darya Sorokina, Ləman Əlimuradova, Nərminə Səmədova, Yelizaveta Luzan və Zeynəb Hümmətova ibarət qrup İsrailin Təl-Əviv şəhərində baş tutan FIG Qran-Pri turnirində mübarizə apardı. Komanda turnirində bürünc medala sahib olan Azərbaycan qrupu ümumi turnirdə, 5 topla turnirdə və 3 halqa / 2 gürz turnirində də bürünc medalların sahibi oldu.

COVID-19 pandemiyası səbəbilə təxirə salınan XXXII Yay Olimpiya Oyunları 22 iyul-8 avqustda Yaponiyada baş tutdu. Azərbaycan sonuncu dəfə bədii gimnastların qrup turnirində 12 il əvvəl təmsil olunmuşdu. Darya Sorokina, Ləman Əlimuradova, Nərminə Səmədova, Yelizaveta Luzan və Zeynəb Hümmətova ibarət qrup iyulun 7-də mübarizə apardı. Təsnifat mərhələsində qrup əvvəlcə 5 topla proqramı icra etdi. Nəticədə qrupun çıxışı referilər tərəfindən 36.700 balla qiymətləndirildi. Bu nəticəyə əsasən qrup beş topla turnirdən sonra 14 qrup sırasında 10-cu pillədə qərarlaşdı. Daha sonra gimnastlar 3 halqa / 2 gürz turnirində mübarizə apardı. Bu səfər qrupun çıxışı referilər tərəfindən 37.650 balla qiymətləndirildi. Nəticədə qrup onuncu pillədə qərarlaşdı. Ümumi nəticələrə əsasən isə Darya Sorokina, Ləman Əlimuradova, Nərminə Səmədova, Yelizaveta Luzan və Zeynəb Hümmətova ibarət qrup təsnifat mərhələsini 74.350 balla onuncu pillədə başa vurdu və olimpiadanın final mərhələsinə vəsiqə qazana bilmədi.

Olimpiadadan sonra bədii gimnastlardan ibarət Azərbaycan yığmasının baş məşqçisi Mariana Vasileva Azərbaycan qrupunun heyətində əvəzləmə etdi. Nərminə Səmədova qrupun heyətindən çıxırıldı və onun əvəzinə qrupa Güllü Ağalarzadə daxil edildi. 18 yaşlı Güllü Ağalarzadə gənclər arasında beynəlxalq turnirlərdə bir sıra uğurlara imza atmışdı.

Darya Sorokina, Güllü Ağalarzadə, Ləman Əlimuradova, Yelizaveta Luzan və Zeynəb Hümmətova ibarət qrupun birinci turniri Yaponiyanın Kitayuşu şəhərində baş tutan Dünya Çempionatı oldu. Çempionatın təsnifat mərhələsində qrup əvvəlcə beş topla turnirdə mübarizə apardı. Çıxışı referilər tərəfindən 39.600 balla qiymətləndirilən Azərbaycan təmsilçiləri nəticələrə əsasən 18 qrup sırasında altıncı pillədə qərarlaşdı və final mərhələsinə vəsiqə qazandı. Daha sonra qrup 3 halqa / 2 gürz turnirində çıxış etdi. Kompozisiyası referilər tərəfindən 38.000 balla qiymətləndirilən Azərbaycan təmsilçiləri 8-ci pillənin sahibi oldu. Ümumi nəticədə isə qrup 77.600 balla Dünya Çempionatını altıncı pillədə başa vurdu. Turnirin növbəti günü ayrı-ayrı alətlərdə final mərhələsi baş tutdu. Komanda əvvəlcə beş topla turnirin final mərhələsində çıxış etdi. Kompozisiyası referilər tərəfindən 38.050 balla qiymətləndirilən Azərbaycan təmsilçiləri nəticələrə əsasən turniri altıncı pillədə başa vurdu. 3 halqa / 2 gürz turnirində də qrup medala sahib ola bilmədi. Komandanın çıxışı referilər tərəfindən 38.750 balla qiymətləndirilən qrup nəticələrə əsasən turnri altıncı pillədə başa vurdu.

### 2022-ci il: Dünya Çempionatında tarixi uğur
2022-ci ilin birinci nüfuzlu turniri 22–24 apreldə Azərbaycanda baş tutan FIG World Cup turniri oldu. Bu turnirdə Azərbaycanı Darya Sorokina, Güllü Ağalarzadə, Kamilla Əliyeva, Ləman Əlimuradova, Yelizaveta Luzan və Zeynəb Hümmətova ibarət qrup təmsil etdi. Komanda əvvəlcə təsnifat mərhələsində beş halqa ilə turnirdə mübarizə apardı. Kompozisiyası referilər tərəfindən 33.050 balla qiymətləndirilən Azərbaycan təmsilçiləri nəticələrə əsasən 14 qrup sırasında sadəcə İtaliya gimnastlarından geri qaldı. Daha sonra Azərbaycan gimnastları 3 lent və 2 topla proqramı icra etdi. Bu çıxışı referilər tərəfindən 30.600 balla qiymətləndirilən Azərbaycan qrupu bu səfər də 14 qrup sırasında sadəcə İtaliya gimnastlarından geri qaldı. Ümumi nəticədə Azərbaycan gimnastları 63.650 balla turnirin gümüş medalına sahib oldu. Turnirin növbəti günü ayrı-ayrı alətlərdə final mərhələləri baş tutdu. Azərbaycan gimnastları əvvəlcə beş halqa ilə turnirdə mübarizə apardı. Komandanın bu çıxışı referilər tərəfindən 32.850 balla qiymətləndirildi. Azərbaycan təmsilçilərinin əsas rəqibi hesab olunan İtaliya nümayəndəsi isə 0.400 bal az — 32.450 bal topladı. Bununla da Azərbaycan qrupu turnirin qızıl medalına sahib oldu. 3 lent və 2 topla proqramda isə Azərbaycan gimnastları uğursuz çıxış etdi. Kompozisiyası referilər tərəfindən 24.750 balla qiymətləndirilən qrup nəticələrə əsasən turniri beşinci pillədə başa vurdu. Bununla da Azərbaycan qrupu turniri bir qızıl və bir gümüş medalla başa vurdu.

Darya Sorokina, Güllü Ağalarzadə, Kamilla Əliyeva, Ləman Əlimuradova, Yelizaveta Luzan və Zeynəb Hümmətovadan ibarət qrupun növbəti turniri 20–22 mayda İspaniyanın Pamplona şəhərində baş tutan FIG World Challenge Cup turniri oldu. Komanda əvvəlcə təsnifat mərhələsində beş halqa ilə turnirdə mübarizə apardı. Qrupun çıxışı referilər tərəfindən 29.600 balla qiymətləndirildi. Bu nəticələrə əsasən Azərbaycan təmsilçiləri 10 qrup sırasında beşinci pillədə qərarlaşdı və turnirin final mərhələsinə vəsiqə qazandı. Daha sonra qrup 3 lent və 2 topla proqramını icra etdi. Bu səfər qrupun çıxışı referilər tərəfindən 29.650 balla qiymətləndirildi. Bu nəticələrə əsasən Azərbaycan gimnastları 10 qrup sırasında üçüncü pillədə qərarlaşdı və final mərhələsinə vəsiqə qazandı. Beş halqa ilə proqramda qrupun aşağı bal alması ümumi nəticəyə təsir etdi. Nəticədə Azərbaycan gimnastları ümumi nəticədə 59.250 balla dördüncü pillənin sahibi oldu. Turnirin növbəti günü ayrı-ayrı alətlərdə final mərhələləri baş tutdu. Azərbaycan gimnastları əvvəlcə beş halqa ilə turnirdə mübarizə apardı. Komandanın bu çıxışı referilər tərəfindən 31.000 balla qiymətləndirildi. Bu nəticələrə əsasəb Azərbaycan qrupu turnirin bürünc medalına sahib oldu. 3 lent və 2 topla proqramda isə Azərbaycan gimnastlarının çıxışı referilər tərəfindən 27.550 balla qiymətləndirildi. Bu nəticələrə əsasən qrup növbəti dəfə turnirin bürünc medalına sahib oldu.

2022-ci ilin birinci nüfuzlu turniri 15–20 iyunda İsrailin Təl-Əviv şəhərində baş tutan Avropa Çempionatı oldu. Bu turnirdə Azərbaycanı Darya Sorokina, Güllü Ağalarzadə, Kamilla Əliyeva, Ləman Əlimuradova, Yelizaveta Luzan və Zeynəb Hümmətovadan ibarət qrup təmsil etdi. Turnirin təsnifat mərhələsində qrup əvvəlcə beş halqa ilə turnirdə mübarizə apardı. Kompozisiyası referilər tərəfindən 33.600 cabbal qiymətləndirilən Azərbaycan gimnastları nəticələrə əsasən üçüncü pillədə qərarlaşdı və final mərhələsinə vəsiqə qazandı. Daha sonra qrup 3 lent / 2 top turnirində çıxış etdi. Bu səfər qrupun çıxışı referilər tərəfindən 31.800 balla qimətləndirildi. Nəticədə üçüncü pillənin sahibi olan Azərbaycan təmsilçiləri turnirin final mərhələsinə vəsiqə qazandı. Ümumi nəticədə isə Azərbaycan gimnastları 65.400 balla Avropa Çempionatının bürünc medalına sahib oldu. Turnirin növbəti günü ayrı-ayrı alətlər üzrə final mərhələsi baş tutdu. Komanda əvvəlcə beş halqa ilə turnirin final mərhələsində mübarizə apardı. Çıxışı referilər tərəfindən 34.750 balla qiymətləndirilən qrup Avropa Çempionatının bürünc medalına sahib oldu. Komanda daha sonra 3 lent / 2 top proqramını icra etdi. Bu səfərdə Azərbaycan gimnastları uğurlu oldu. Kompozisiyası 31.900 balla qiymətləndirilən Azərbaycan təmsilçiləri növbəti dəfə Avropa Çempionatının bürünc medalına sahib oldu. Bununla da Azərbaycan qrupu Avropa Çempionatını üç bürünc medalla başa vurdu.

Avropa Çempionatında uğurlu çıxışdan sonra Azərbaycan gimnastlarının növbəti turniri 8–18 avqustda Konya şəhərində baş tutan V İslam Həmrəyliyi Oyunları oldu. Darya Sorokina, Güllü Ağalarzadə, Kamilla Əliyeva, Ləman Əlimuradova, Yelizaveta Luzan və Zeynəb Hümmətovadan ibarət qrup bu turnirdə də Azərbaycanı təmsil etdi. Avqustun 12-də qrup əvvəlcə beş halqa ilə turnirdə çıxış etdi. Komanda bu turnirdə 29.950 bal topladı və sadəcə Özbəjistanı təmsil edən qrupdan geri qaldı. Komanda daha sonra 3 lent / 2 top turnirində mübarizə apardı. Bu turnirdə qrupun çıxışı referilər tərəfindən 32.750 balla qiymətləndirildi və qrup turniri birinci pillədə başa vurdu. Ümumi nəticədə Azərbaycan gimnastları 62.700 balla V İslam Həmrəyliyi Oyunlarının qalibi oldu. Avqustun 14-də isə ayrı-ayrı turnirlərdə final mərhələsi baş tutdu. Əvvəlcə beş halqa ilə turnirdə mübarizə aparan qrup bu səfər də uğursuz oldu. Komandanın çıxışı 34.700 balla qiymətləndirildi. Bu nəticələrə əsasən Azərbaycan gimnastları sadəcə Özbəjistanı təmsil edən qrupdan 0.50 bal geri qaldı və islamiadanın gümüş medalına sahib oldu. Növbəti final mərhələsi isə 3 lent / 2 top turnirində oldu. Bu turnirdə Azərbaycan təmsilçilərinin çıxışı 30.300 balla qiymətləndirildi. Nəticədə Azərbaycan qrupu turnirin qalibi oldu. Bu nəticələrə əsasən Azərbaycan gimnastları V İslam Həmrəyliyi Oyunlarını 2 qızıl və 1 gümüş medalla başa vurdu.

2022-ci ilin əsas turniri 14–18 sentyabrda Bolqarıstanın Sofiya şəhərində baş tutan Dünya Çempionatı oldu. Bu turnirdə Azərbaycanı Darya Sorokina, Güllü Ağalarzadə, Kamilla Əliyeva (ehtiyat gimnast), Ləman Əlimuradova, Yelizaveta Luzan və Zeynəb Hümmətovadan ibarət qrup təmsil etdi. Komanda əvvəlcə təsnifat mərhələsində mübarizə apardı. Beş halqa ilə turnirdə Azərbaycan təmsilçiləri uğursuz çıxış etdi. Nəticədə qrupun çıxışı referilər tərəfindən 30.000 balla qiyətləndirildi. Bu nəticələrə əsasən gimnastlar 30 qrup sırasında 14-cü pillənin sahibi oldu. Bundan sonra qrupun ümumi nəticədə medal qazanması şansları azaldı və qrupun əsas məqsədə 3 lent / 2 gürz turnirində uğura nail olmaq idi. Bu turnirdə Azərbaycan gimnastların çıxışı referilər tərəfindən 29.250 balla qiymətləndirildi. Nəticədə qrup dördüncü pillənin sahibi oldu və final mərhələsinə vəsiqə qazandı. Ümumi nəticədə isə qrup 59.250 balla doqquzuncu pillədə qərarlaşdı. Turniri son günü ayrı-ayrı alətlər üzrə final mərhələsi baş tutdu. Azərbaycan gimnastları cəmi bir turnirdə — 3 lent / 2 gürz turnirində mübarizə aparırdı. 18 sentyabr Azərbaycan idman tarixi üçün əlamətdar bir gün oldu. 3 lent / 2 gürz turnirinin final mərhələsində 8 qrup mübarizə aparırdı. Kompozisiyasını birinci nömrə altında Azərbaycan gimnastları təqdim etdi. Darya Sorokina, Güllü Ağalarzadə, Ləman Əlimuradova, Yelizaveta Luzan və Zeynəb Hümmətovadan ibarət qrupun çıxışı referilər tərəfindən 30.750 balla qiymətləndirildi və birinci pillədə qərarlaşdı. Bundan sonra Azərbaycan gimnastları çıxış edən 7 qrupun nəticələrini gözləməli idi. Üç nömrə altında çıxış edən İtaliya qrupu Azərbaycan gimnastlarından 0.700 bal çox alaraq qrupu geridə qoydu. Daha sonra turnirin favoriti, artıq 2 gümüş medala sahib olan İsrail gimnastları mübarizə apardı. İsrail gimnastlarının çıxışı uğursuz oldu və nəticədə İsrail gimnastları Azərbaycan qrupundan geridə qaldı. Altı nömrə altında çıxış edən Bolqarıstan təmsilçiləri Azərbaycan qrupundan 2.250 bal çox alaraq qrupu geridə qoydu və nəticədə Azərbaycan gimnastları üçüncü pillədə qərarlaşdı. Medalın taleyi sonun çıxış edən İspaniya qrupundan asılı idi. İspaniya gimnastları buna qədər turnirdə 2 bürünc medala sahib olmuşdu, amma bu səfər İspaniya qrupu uğursuz çıxış etdi və 28.450 balla beşinci pillədə qərarlaşdı. Bu minvalla da Darya Sorokina, Güllü Ağalarzadə, Ləman Əlimuradova, Yelizaveta Luzan və Zeynəb Hümmətovadan ibarət qrup Dünya Çempionatının bürünc medalına sahib oldu. Bu gimnastlar birinci dəfə qrup turnirində Dünya Çempionatının medalına sahib olmaqla Azərbaycan idman tarixinə düşdülər.

Darya Sorokina, Güllü Ağalarzadə, Kamilla Əliyeva, Ləman Əlimuradova, Yelizaveta Luzan və Zeynəb Hümmətovadan ibarət qrup 2022-ci ili 3 qızıl, 2 gümüş və 6 bürünc medalla başa vurdu. 2022-ci ilin nəticələrinə əsasən qrup AGF tərəfinən ilin gimnastı ödülünə layiq görüldü.

### 2023-cü il: Tarixi Avropa çempionluğu
Darya Sorokina, Güllü Ağalarzadə, Kamilla Əliyeva, Ləman Əlimuradova, Yelizaveta Luzan və Zeynəb Hümmətovadan ibarət qrupun 2023-cü ildə birinci turniri 8–10 apreldə Fransanın Tyer şəhərində baş tutan FIG Fransa Qran-Prisi turniri oldu. Komanda əvvəlcə beş halqa ilə turnirin təsnifat mərhələsində mübarizə apardı. Kompozisiyası referilər tərəfindən 30.300 balla qiymətləndirilən qrup təsnifat mərhələsini beşinci pillədə başa vurdu və final mərhələsinə vəsiqə qazandı. 3 lent / 2 top turnirində isə qrupun çıxışı 27.500 balla qiymətləndirildi. Bu nəticələrə əsasən qrup dördüncü pillənin sahibi oldu və final mərhələsinə vəsiqə qazandı. Ümumi nəticədə isə Azərbaycan gimnastları 57.800 turniri dördüncü pillədə başa vurdu. Turnirin növbəti günü ayrı-ayrı alətlərdə final mərhələsi baş tutdu. Komanda əvvəlcə beş halqa ilə turnirin final mərhələsində çıxış etdi və 32.250 balla turnirin bürünc medalına sahib oldu. Daha sonra qrup 3 lent / 2 top turnirində mübarizə apardı. Kompozisiyası referilər tərəfindən 30.550 balla qiymətləndirilən qrup turnirin gümüş medalına sahib oldu. Bununla da Azərbaycan gimnastları turniri bir gümüş və bir bürünc medalla başa vurdu.

Qrupun növbəti turniri 20–24 apreldə Azərbaycanda baş tutan FIG World Cup turniri oldu. Komanda əvvəlcə beş halqa ilə turnirdə mübarizə apardı. Kompozisiyası referilər tərəfindən 33.500 balla qiymətləndirilən Azərbaycan gimnastları 14 qrup sırasında üçüncü pillənin sahibi oldu və final mərhələsinə vəsiqə qazandı. Daha sonra qrup 3 lent / 2 top turnirində çıxış etdi. Bu turnirində qrupun çıxışı 32.250 balla qiymətləndirildi və bu nəticələrə əsasən qrup sadəcə Çin təmsilçilərindən 1.150 bal geri qaldı. Ümumi nəticədə isə qrup 65.750 balla sadəcə İsrail və Çin gimnastlarından geri qaldı və turnirin bürünc medalına sahib oldu. Turnirin növbəti günü ayrı-ayrı alətlərdə final mərhələsi baş tutdu. Komanda əvvəlcə beş halqa ilə turnirin final mərhələsində çıxış etdi və 32.950 balla turniri dördüncü pillədə başa vurdu. Daha sonra qrup 3 lent / 2 top turnirində mübarizə apardı. Kompozisiyası referilər tərəfindən 32.300 balla qiymətləndirilən qrup turnirin bürünc medalına sahib oldu. Bununla da Azərbaycan gimnastları turniri 2 bürünc medalla başa vurdu.

Darya Sorokina, Güllü Ağalarzadə, Kamilla Əliyeva, Ləman Əlimuradova, Yelizaveta Luzan və Zeynəb Hümmətovadan ibarət qrupun növbəti sınağı 30 aprel-2 mayda Portuqaliyanın Portimao şəhərində baş tutan FIG World Challenge Cup turnirində mübarizə apardı. Komanda ümumi nəticədə 61.000 balla turnirin bürünc medalına sahib oldu. Ayrı-ayrı alətlər üzrə final mərhələsində isə qrup medala sahib ola bilmədi. Komanda beş halqa ilə turnirdə 32.150 balla, 3 lent / 2 topla turnirdə isə 29.350 balla dördüncü pillənin sahibi oldu.

2023-cü ilin birinci nüfuzlu turniri Avropa Çempionatı oldu. 16–22 mayda Azərbaycanda baş tutan Avropa Çempionatında Azərbaycanı Darya Sorokina, Güllü Ağalarzadə, Kamilla Əliyeva, Ləman Əlimuradova, Yelizaveta Luzan və Zeynəb Hümmətovadan ibarət qrup təmsil etdi. Mayın 21-də qrup əvvəlcə 3 lent / 2 top turnirində mübarizə apardı. Kompozisiyasını səhvsiz təqdim edən qrupun çıxışı referilər tərəfindən 32.500 balla qiymətləndirildi. Bu nəticəyə əsasən Azərbaycan təmsilçiləri 18 qrup sırasında birinci pillənin sahibi oldu. Daha sonra qrup beş halqa ilə turnirdə çıxışını təqdim etdi. Proqramın icrası Azərbaycanın milli musiqisisinin sədaları altında icra edildi. Bu proqram qrupun nəticəsi aşağı oldu — 32.900 bal. Bu nəticələrə sasən Azərbaycan gimnastları təsnifat mərhələsini 8-ci pillədə başa vurdu və final mərhələsinə vəsiqə qazandı, amma bu uğursuz çıxış ümumi nəticəyə təsir etdi. Nəticədə Azərbaycan qrupu 65.400 balla Avropa Çempionatının bürünc medalına sahib oldu. Turnirin növbəti günü isə 5 halqa və 3 lent / 2 topla turnirin final mərhələsi baş tutdu. Komanda əvvəlcə beş halqa ilə proqramı icra eləsə də, qrupun çıxışı uğursuz oldu. Nəticədə qrup 32.800 balla turniri sonuncu, 8-ci pillədə başa vurdu. Daha sonra qrup 3 lent / 2 topla turnirdə çıxış etdi. Komanda ötən gün təsnifat mərhələsində birinci pillənin sahibi olmuşdu və bu səfər də medala iddialı. Komandanın çıxışı referilər tərəfindən 32.250 balla qiymətləndirildi. Bu nəticəyə əsasən Azərbaycan qrupu birinci pillədə qərarlaşdı. Azərbaycan təmsilçilərindən sonra daha üç qrup — Fransa, Yunanıstan və İspaniya mübarizə apardı. Medala əsas iddialı olan qrup İspaniya idi. Sonuncu sırada çıxış edən İspaniya qrupu nəticədə üçüncü pillənin sahibi oldu. Bununla da Darya Sorokina, Güllü Ağalarzadə, Kamilla Əliyeva, Ləman Əlimuradova, Yelizaveta Luzan və Zeynəb Hümmətovadan ibarət qrup 39-cu Avropa Çempionatının qızıl medalına sahib oldu. Bu Azərbaycan idmanı tarixində ciddi uğur idi. Azərbaycan müstəqil olduğu 32 il ərzində bədii gimnastların Avropa Çempionatında heç bir zaman qrup turnirində qızıl medala sahib olmamışdı. Ümumiyyətlə isə bu günə qədər cəmi bir gimnast — Aliyə Qarayeva 2007-ci ildə fərdi turnirdə qalib olmuşdu. Həmçinin qrupun heyətində bir legioner belə yer almamışdı. Bu da azərbaycanlıların Avropa Çempionatında birinci qızıl medalı olaraq tarixə düşdü. Çempionluğdan sonra Azərbaycanın Birinci vitse-prezidenti Mehriban Əliyeva Avropa çempionu olan Darya Sorokina, Güllü Ağalarzadə, Kamilla Əliyeva, Ləman Əlimuradova, Yelizaveta Luzan və Zeynəb Hümmətovaya, həmçinin fərdi turnirdə bürünc medala sahib olan Zöhrə Ağamirovaya qazanılan uğura görə minnətdarlığını bildirdi.

### 2024-cü il: Paris Olimpiadası
Darya Sorokina, Güllü Ağalarzadə, Kamilla Əliyeva, Ləman Əlimuradova, Yelizaveta Luzan və Zeynəb Hümmətovadan ibarət qrupun 2024-cü ildə birinci sınağı 30–31 martda Fransanın Tye şəhərində baş tutan FIG Fransa Qran-Prisi oldu. Turnirin təsnifat mərhələsində qrup 5 halqa ilə çıxışda 35.900 balla 2-ci pillənin sahibi oldu. 3 lent / 2 topla çıxışda isə qrup uğursuz mübarizə apardı və 28.850 balla altıncı pillədə qərarlaşdı. Bu ümumi nəticəyə ciddi təsir göstərdi və nəticədə qrup 64.750 balla turniri dördüncü pillədə başa vurdu. Həm 5 halqa, həm də 3 lent / 2 top turnirlərində final mərhələsinə vəsiqə qazanan Darya Sorokina, Güllü Ağalarzadə, Kamilla Əliyeva, Ləman Əlimuradova, Yelizaveta Luzan və Zeynəb Hümmətovadan ibarət qrup 3 lent / 2 top finalında 27.950 balla yeddinci pillənin sahibi olsa da, 5 halqa turnirində 36.350 balla qızıl medalların sahibi oldu.

Qrupun növbəti turniri 5–8 apreldə Estoniyanın Tallin şəhərində baş tutan Tallinn Open beynəlxalq turniri oldu. Turnirin təsnifat mərhələsində Darya Sorokina, Güllü Ağalarzadə, Kamilla Əliyeva, Ləman Əlimuradova, Yelizaveta Luzan və Zeynəb Hümmətovadan ibarət qrup 5 halqa ilə çıxış da 36.950 balla, 3 lent / 2 topla çıxışda isə 33.900 balla birinci pillənin sahibi oldu. Final mərhələsində isə qrup 5 halqa ilə turniri 35.200 balla, 3 lent / 2 topla turniri isə 33.750 balla birinci pillələrdə başa vurdu və Tallinn Open beynəlxalq turnirinin 2 qızıl medalına sahib oldu.

Qrupun 2024-cü ildə üçüncü turniri 18–22 apreldə Azərbaycanda baş tutan FIG World Cup turniri oldu. Komanda əvvəlcə beş halqa ilə turnirdə mübarizə apardı. Kompozisiyası referilər tərəfindən 36.550 balla qiymətləndirilən Azərbaycan gimnastları 11 qrup sırasında üçüncü pillənin sahibi oldu və final mərhələsinə vəsiqə qazandı. Daha sonra qrup 3 lent / 2 top turnirində çıxış etdi. Bu turnirində qrupun çıxışı 32.500 balla qiymətləndirildi və bu nəticələrə əsasən qrup altıncı pillədə qərarlaşdı. Ümumi nəticədə isə qrup 69.050 balla sadəcə İspaniya və İtaliya gimnastlarından geri qaldı və turnirin bürünc medalına sahib oldu. Turnirin növbəti günü ayrı-ayrı alətlərdə final mərhələsi baş tutdu. Komanda əvvəlcə beş halqa ilə turnirin final mərhələsində çıxış etdi və 36.100 balla turnirin bürünc medalına sahib oldu. Daha sonra qrup 3 lent / 2 top turnirində mübarizə apardı. Kompozisiyası referilər tərəfindən 30.200 balla qiymətləndirilən qrup turniri altıncı pillədə başa vurdu. Bununla da Azərbaycan gimnastları turniri 2 bürünc medalla başa vurdu.

Darya Sorokina, Güllü Ağalarzadə, Kamilla Əliyeva, Ləman Əlimuradova, Yelizaveta Luzan və Zeynəb Hümmətovadan ibarət qrup 2-5 mayda tarixdə birinci dəfə baş tutan FIG European Cup beynəlxalq turnirində mübarizə apardı. Azərbaycanda baş tutan turnirdə qrup əvvəlcə beş halqa ilə turnirdə mübarizə apardı. Kompozisiyası referilər tərəfindən 37.55 balla qiymətləndirilən Azərbaycan gimnastları 8 qrup sırasında dördüncü pillənin sahibi oldu və final mərhələsinə vəsiqə qazandı. Daha sonra qrup 3 lent / 2 top turnirində çıxış etdi. Bu turnirində qrupun çıxışı 34.00 balla qiymətləndirildi və bu nəticələrə əsasən qrup üçüncü pillədə qərarlaşdı. Ümumi nəticədə isə qrup 71.55 balla sadəcə İsrail və İtaliya gimnastlarından geri qaldı və turnirin bürünc medalına sahib oldu. Turnirin növbəti günü ayrı-ayrı alətlərdə final mərhələsi baş tutdu. Komanda əvvəlcə beş halqa ilə turnirin final mərhələsində çıxış etdi və 36.95 balla turniri dördüncü pillədə başa vurdu. Daha sonra qrup 3 lent / 2 top turnirində mübarizə apardı. Kompozisiyası referilər tərəfindən 29.95 balla qiymətləndirilən qrup turnirin bürünc medalına sahib oldu. Bununla da Azərbaycan gimnastları turniri 2 bürünc medalla başa vurdu.

2024-cü ildə qrupun birinci əsas turniri 22-26 mayda Macarıstanın Budapeşt şəhərində baş tutan 40-cı Avropa Çempionatı oldu. Keçən il Dünya Çempionatında olimpiya lisenziyasına sahib ola bilməyən qrup üçün bu turnir Paris Olimpiadasına vəsiqə qazanmaq üçün son şans idi. Komanda əvvəlcə beş halqa ilə turnirdə mübarizə apardı. Kompozisiyası referilər tərəfindən 37.050 balla qiymətləndirilən Azərbaycan gimnastları 19 qrup sırasında dördüncü pillənin sahibi oldu və final mərhələsinə vəsiqə qazandı. Daha sonra qrup 3 lent / 2 top turnirində çıxış etdi. Bu turnirində qrupun çıxışı 33.150 balla qiymətləndirildi və bu nəticələrə əsasən qrup yenə dördüncü pillədə qərarlaşdı. Ümumi nəticədə isə qrup 70.200 balla sadəcə Bolqarıstan, İtaliya və İspaniya gimnastlarından geri qaldı və turnirin dördüncü pillədə başa vurdu. Bununla da Darya Sorokina, Güllü Ağalarzadə, Kamilla Əliyeva, Ləman Əlimuradova, Yelizaveta Luzan və Zeynəb Hümmətovadan ibarət qrup Paris Olimpiadasına vəsiqə qazandı. Turnirin növbəti günü ayrı-ayrı alətlərdə final mərhələsi baş tutdu. Komanda əvvəlcə beş halqa ilə turnirin final mərhələsində çıxış etdi və 36.600 balla turniri altıncı pillədə başa vurdu. Daha sonra qrup 3 lent / 2 top turnirində mübarizə apardı. Kompozisiyası referilər tərəfindən 33.350 balla qiymətləndirilən qrup turniri dördüncü pillədə başa vurdu.

Qrupun olimpiadadan əvvəl sonuncu turniri 5-6 iyulda İspaniyanın Saraqosa şəhərində baş tutan beynəlxalq turnir oldu. Komanda turnirində 72.000 balla qızıl medala sahib olan Azərbaycan qrupu 5 halqa proqramında 38.050 balla, 3 lent / 2 top proqramında isə 32.800 gümüş bürünc medalların sahibi oldu.

**XXXIII Yay Olimpiya Oyunları**

İlin əsas turniri 26 iyul–11 avqust tarixlərində Fransanın Paris şəhərində baş tutan XXXIII Yay Olimpiya Oyunları oldu. Darya Sorokina, Güllü Ağalarzadə, Ləman Əlimuradova, Yelizaveta Luzan və Zeynəb Hümmətovadan ibarət qrup təsnifat mərhələsində mübarizə apardı. Komanda əvvəlcə beş halqa ilə proqramı təqdim etdi. Armand Amarın *La Terre vue du ciel* musiqisinin sədaları altında təqdim edilən çıxış 33.850 balla qiymətləndirildi. Bu nəticəyə əsasən qrup proqramı 8-ci pillədə başa vurdu. Daha sonra qrup 3 lent və 2 topla proqramı təqdim etdi. Ceyms Doolinin *Blacк Fairy* və Todrix Hollun *Nails, Hair, Hips, Heel* musiqisinin sədaları altında təqdim edilən çıxış uğursuz oldu və 28.150 balla qiymətləndirildi. Bu nəticəyə əsasən qrup proqramı doqquzuncu pillədə tamamladı. Ümumi nəticədə isə Darya Sorokina, Güllü Ağalarzadə, Ləman Əlimuradova, Yelizaveta Luzan və Zeynəb Hümmətovadan ibarət qrup təsnifat mərhələsini 62.000 balla 8-ci pillədə başa vurdu və olimpiadanın final mərhələsinə vəsiqə qazandı. Bununla da Azərbaycan gimnastları ümumi olaraq idman növü üzrə 8 ildən sonra (son dəfə 2016-cı ildə Marina Durunda), qrup olaraq isə 16 ildən sonra (son dəfə 2008-cı ildə) olimpiada finalına vəsiqə qazandı. Avqustun 10-da baş tutan final mərhələsi Azərbaycan idmanı adına tarixi hadisəyə şahid oldu. Komanda əvvəlcə beş halqa ilə proqramı təqdim etdi. Komandanın çıxışı 33.850 balla qiymətləndirildi və bu nəticəyə əsasən Azərbaycan gimnastları 8 qrup sırasında altıncı pillədə qərarlaşdı. Daha sonra qrup 3 lent və 2 topla proqramı icra etdi. Komandanın çıxışı bu səfər 31.600 balla qiymətləndirildi və bu nəticəyə əsasən Azərbaycan gimnastları beşinci pillədə qərarlaşdı. Ümumi nəticədə isə qrup 66.450 balla olimpiadanı beşinci pillədə başa vurdu. Komandanın baş məşqçi Siyana Vasileva və xoreoqraf Kamil Quliyevin rəhbərliyi altında Darya Sorokina, Güllü Ağalarzadə, Ləman Əlimuradova, Yelizaveta Luzan və Zeynəb Hümmətovadan ibarət qrupun imza atdığı nəticə Azərbaycan idmanı tarixində gimnastların olimpiadalarda əldə etdiyi ən uğurlu çıxış olaraq tarixə düşdü. Komandanın baş məşqçisi Siyana Vasileva tarixi uğuru belə şərt etdi: “Tarixi nəticəyə imza atdığımıza görə sevinirəm. Ötən olimpiadada finala çıxmamışdıq. Bu dəfə isə həm finala vəsiqə qazandıq, həm də 5-ci yeri tutduq”.

## Nəticələri

## Komandaların heyəti

## İmza atdığı uğurlar
Darya Sorokina, Güllü Ağalarzadə, Kamilla Əliyeva, Ləman Əlimuradova, Yelizaveta Luzan və Zeynəb Hümmətovadan ibarət qrup Azərbaycan idmanı tarixində bir sıra uğurlara imza atıb.

* (18 sentyabr 2022) — bədii gimnastların Dünya Çempionatında qrup turnirində medala sahib olan birinci idmançılar.
* (21 may 2023) — bədii gimnastların Avropa Çempionatında qrup turnirinin qalibi olan birinci idmançılar.
* (21 may 2023) — bədii gimnastların Avropa Çempionatının qalibi olan birinci azərbaycanlı idmançılar.

## Dövlət təltifləri
*  "Müdafiə Sənayesi Nazirliyinin 15 illiyi (2005–2020)" yubiley medalı — Müdafiə sənayesi naziri Mədət Quliyevin Əmrinə əsasən Zeynəb Mübariz qızı Hümmətova "Müdafiə Sənayesi Nazirliyinin 15 illiyi (2005–2020)" yubiley medalı ilə təltif edildi.
*  "Azərbaycan Sərhəd Mühafizəsinin 100 illiyi (1919–2019)" yubiley medalı Dövlət Sərhəd Xidmətinin rəisi Elçin Quliyevin Əmrinə əsasən Zeynəb Mübariz qızı Hümmətova "Azərbaycan Sərhəd Mühafizəsinin 100 illiyi (1919–2019)" yubiley medalı ilə təltif edildi.

## Qeydlər

## Həmçinin bax
* Azərbaycan 2020 Yay Olimpiya Oyunlarında
* Azərbaycan 2024 Yay Olimpiya Oyunlarında

## İstinadlar